text: Glemte pande på komfur efter bytur
  02 maj 2011 kl. 06.43
  En ung mand, som var kommet hjem fra en bytur, glemte en pande på komfuret. Han blev undersøgt for røgforgiftning og får en bøde for branden i en etageejendom i Slagtergade i Haderslev.
  - En undersøgelse for røgforgiftning er måske straf nok, men vi giver også en kontant bøde i den slags sager, siger vagtchefen hos Syd- og Sønderjyllands Politi. 
  Branden opstod ved 14-tiden søndag. Manden blundede, da han havde sat mad over - efter en lang bytur. Der skete ikke større skade i lejligheden.
  